Moldova i blått, og Transnistria i gult på østsiden av elven Dnestr

| Transnistriakonflikten |
| --- |
| Konflikt: Transnistriakrigen |
| 

|  |  |
| --- | --- |
| Dato | 1992 |
| Sted | Dubășari |
| Resultat | De facto selvstendighet for Transnistria |

 |
| Stridende parter |
|  Transnistria
RusslandRussland Russland 
UkrainaUkraina Ukraina 
Russlandds flagg Pro-russiske militanter | Moldovas flagg Moldova |
| Tap |
| 823 transnistrianarer, 90 kosakker og et ukjent tall på andre falne | 279 soldater, om lag 400 sivile |

**Transnistria-krigen** eller **Transnistria-konflikten** var en væpnet konflikt mellom Transnistrias republikanergarde, milits og kosakker, støttet av den 14. kombinerte armé på den ene siden, og moldovske politimenn og tropper på den andre siden i 1992. 

Militære lastebiler på broen ved Bender i 2005
Striden startet i november 1990 i Dubăsari (russisk Дубоссáры, *Dubossary*), men kampene intensiverte seg fra 1. mars 1992 da det nylig selvstendige Moldova ble tatt opp i FN. Det var flere midlertidige våpenhviler gjennom sommeren 1992, men det var først 21. juli at det ble permanent våpenhvile mellom de to områdene.

Bakgrunn
--------

Bessarabia og Transnistria lå innenfor Det jødiske bosetningsområdet i Tsar-Russland. Transnistria med Odessa var del av provinsene Kherson og Podolia. Etter første verdenskrig ble Transilvania og Bukovina overført fra Østerrike-Ungarn til Kongedømmet Romania. Bessarabia ble overført til Romania i 1918 med anerkjennelse fra stormaktene unntatt Sovjetunionen, som ikke aksepterte grensendringen og som opprettet en moldovsk sosialistrepublikk øst for Dnestr. Transnistria-guvernementet ble administrert av Romania etter at området ble erobret av aksemaktene fra Sovjetunionen under den tyske invasjonen av Sovjetunionen. Holocaust i Bessarabia, Bukovina og Transnistria-guvernementet ble i hovedsak utført av det rumenske regimet på ordre fra Ion Antonescu, og store deler av myndighetenes apparat var involvert.

Før Sovjetunionen okkuperte Bessarabia og Nord-Bukovina og opprettet Moldovsk SSR i 1940, var området i Moldova vest for elven Dnestr en del av Romania (1918-1940). Før Moldovsk SSR ble opprettet, var Transnistria en del av Ukrainsk SSR som en autonom republikk kalt "Den moldovske autonome sovjetiske sosialistrepublikken" med Tiraspol som hovedsted. Trass i at Transnistria hadde særdeles få moldovere ble det likevel en del av Moldovsk SSR.

Mot slutten av sovjettiden, da Mikhail Gorbatsjov endret landet med perestrojka og glasnost, fikk mange områder som ikke primært hadde vært russiske før Sovjetunionen, økt nasjonalfølelse. I 1989 innførte Moldovsk SSR moldovsk som det offisielle språk i republikken, og gikk tilbake til latinsk alfabet. I 1990 besluttet de også å gå tilbake til sitt tradisjonelle flagg og våpen, og endret nasjonalsangen sin til Deşteaptă-te, române!. Senere samme året ble ordene «sovjet» og «sosialist» droppet fra navnet og landet ble «Republikken Moldova». Alle disse hendelsene, inkludert kommunismens fall i Romania og en viss åpning av grensene mellom Romania og Moldova førte til at mange i Transnistria trodde at en forening av Romania og Moldova var nært forestående, slik at Transnistria også skulle bli en del av Romania.

Den 14. januar 2022 meldte ukrainsk militær etterretning at visse krefter i Russland forberedte «provokasjoner» mot russiske soldater stasjonert i Transnistria, som til dags dato fortsatt er en stat som internasjonalt anses å være en del av Moldova, for å skape et påskudd for en russisk invasjon i Donbass-regionen av Ukraina.

Referanser
----------

1. ↑  Dubossary marked anniversary of the first Dniester engagement
2. ↑  ВОЗРОЖДЕННОМУ В ПРИДНЕСТРОВЬЕ ЧЕРНОМОРСКОМУ КАЗАЧЬЕМУ ВОЙСКУ – 15 ЛЕТ Arkivert 3. mai 2007 hos Wayback Machine. Olvia Press. 18. des, 2006. besøkt 18. des 2006.
3. ↑  «Arkivert kopi». Arkivert fra originalen 23. september 2011. Besøkt 19. november 2019.
4. ↑  Rowland, Richard H. (1986). «Geographical Patterns of the Jewish Population in the Pale of Settlement of Late Nineteenth Century Russia». *Jewish Social Studies*. 3/4. 48: 207–234. ISSN 0021-6704. Besøkt 15. mars 2020.
5. ↑  Horváth, Franz Sz (1. januar 2012). «Ethnic Policies, Social Compensation, and Economic Reparations: The Holocaust in Northern Transylvania». *East Central Europe*. 1 **(engelsk)**. 39: 101–136. ISSN 1876-3308. doi:10.1163/187633012X640180. Besøkt 1. mars 2020.
6. ↑  Seim, Jardar (3. juli 2017). «Bukovina – historie». *Store norske leksikon*. Besøkt 14. mars 2020.
7. ↑  Seim, Jardar (9. august 2019). «Moldovas historie». *Store norske leksikon*. Besøkt 14. mars 2020.
8. ↑  Seim, Jardar (3. januar 2018). «Bessarabia». *Store norske leksikon*. Besøkt 14. mars 2020.
9. ↑  Ancel, J. (2016). *The history of the Holocaust in Romania.* University of Nebraska Press.

|  |  |
| --- | --- |
| Oppslagsverk/autoritetsdata | NKC
 |